ജയില് ചാടിയത് ഭാര്യയെ കാണാന് സെന്ട്രല് ജയിലിലെ അലക്ക് കേന്ദ്രത്തില് നിന്ന് ചാടി പോയ കൊലക്കേസ് പ്രതി കോടതിയില് കീഴടങ്ങി എത്തിയത് ഭാര്യയെയും മകനെയും കൂട്ടി തിരുവനന്തപുരം: പൂജപ്പുര സെന്ട്രല് ജയിലില് നിന്ന് ഈ മാസം ഏഴിന് രക്ഷപ്പെട്ട കൊലക്കേസ് പ്രതി കീഴടങ്ങി. ഭാര്യയെ കാണാന് വേണ്ടിയാണ് ഇയാള് ജയില് ചാടിയത്. കീഴടങ്ങാനും ഭാര്യയെയും മകനെയും കൂട്ടിയാണ് ഇയാള് എത്തിയത്. തമിഴ്നാട് തൂത്തുക്കുടി സ്വദേശിയായ ജാഹിര് ഹുസൈനാണ് ഇന്ന് ഉച്ചയോടെ തിരുവനന്തപുരം അഡീഷണല് ചീഫ് ജുഡീഷ്യല് മജിസ്ട്രേറ്റ് കോടതിയില് കീഴടങ്ങിയത്. ഇയാള്ക്കായി പൊലീസ് വിവിധ ഇടങ്ങളില് അന്വേഷിച്ചു വരികയായിരുന്നു. താന് ഭാര്യയെ കാണുന്നതിനായിട്ടാണ് ജയിലില് നിന്നും രക്ഷപ്പെട്ടതെന്ന് ജാഹിര് മൊഴി നല്കിയിട്ടുണ്ട്. പൂജപ്പുര സെന്ട്രല് ജയിലിലെ അലക്കു കേന്ദ്രത്തില് ജോലിചെയ്യവേ, അസിസ്റ്റന്റ് പ്രിസണ് ഓഫീസറുടെ കണ്ണുവെട്ടിച്ചാണ് ജീവപര്യന്തം തടവുകാരനായ ജാഹിര് ഹെൈുസന് രക്ഷപ്പെട്ടത്. അലക്കാന് കൊടുത്ത ഷര്ട്ടുമിട്ടാണ് ഇയാള് കടന്നത്. ഇതിന് മുന്പും ഇയാള് ജയിലില് നിന്നും രക്ഷപ്പെട്ടിട്ടുണ്ട്. എന്നിട്ടും ജാഹിറിനെ പുറംജോലികള്ക്ക് നിയോഗിച്ചത് ജയിലധികാരികളുടെ വീഴ്ചയായി കണ്ടെത്തിയിരുന്നു. തടവുകാരന് രക്ഷപ്പെട്ടതിന് ഒരു മണിക്കൂറിന് ശേഷമാണ് പൊലീസിന് വിവരം ലഭിച്ചത്. ഈ സമയത്തിനുള്ളില് ഇയാള്ക്ക് നഗരത്തില് നിന്നും രക്ഷപ്പെടാനുള്ള അവസരം ലഭിച്ചു. തിരുവനന്തപുരത്തുള്ള സ്വര്ണക്കട ഉടമയെ കൊലപ്പെടുത്തി ആഭരണങ്ങള് കവര്ന്ന കേസില് പ്രതിയായ ഇയാള് 2017 മുതല് ജീവപര്യന്തം അനുഭവിക്കുകയായിരുന്നു. രണ്ടാഴ്ച മുന്പ് അലക്ക് ജോലിക്കായി ജയില് കോമ്ബൗണ്ടിന്റെ പുറക് വശത്തുള്ള അലക്ക് കേന്ദ്രത്തിലേക്ക് കൊണ്ടു വന്നപ്പോഴാണ് ഇയാള് രക്ഷപ്പെട്ടത്. പിന്നാലെ പൂജപ്പുര പൊലീസ് കേസെടുത്ത് ജാഹിറിനായി വ്യാപക തിരച്ചില് നടത്തുകയായിരുന്നു. എന്നാല് ഇയാള് എവിടേക്കാണ് പോയത് എന്നതടക്കമുള്ള കാര്യങ്ങള് സംബന്ധിച്ച് പൊലീസ് വ്യക്തതയുണ്ടായിരുന്നില്ല. അതിനിടെയാണ് ഇന്ന് 11.30യോടെ ഇയാള് തിരുനന്തപുരം ഒന്നാം ക്ലാസ് മജിസ്ട്രേറ്റ് കോടതിയില് എത്തിയാണ് കീഴടങ്ങിയത്. ജയില് ചാടിയ പ്രതിയാണെന്നും കീഴടങ്ങാന് ആഗ്രഹിക്കുന്നുവെന്നും ഇയാള് കോടതിയില് വ്യക്തമാക്കി. പൊലീസിന് കൈമാറിയ പ്രതിയെ വിശദമായി ചോദ്യം ചെയ്യും. Stories you may Like